钦定古今图书集成/明伦汇编/交谊典/第057卷 > 《苏州闾丘江君二家雨中饮酒》〈二首〉前人
## 钦定古今图书集成/明伦汇编/交谊典/第057卷 > 《苏州闾丘江君二家雨中饮酒》〈二首〉前人

小圃阴阴遍洒尘，方塘潋潋欲生纹。已烦仙袂来行
雨，莫遣歌声便驻云。肯对绮罗辞白酒，试将文字恼
红裙。今宵记取醒时节，点滴空阶独自闻。

五纪归来鬓未霜，十眉环列坐生光。唤船渡口迎秋
女，驻马桥边问泰娘。曾把四弦娱《白傅》，敢将百草斗
吴王。从今却笑风流守，画戟空凝燕寝香。